Diari Oficial de la Generalitat Valenciana


Sumari del DOGV 5134, del 14-11-2005 (2005/12937)

RESOLUCIÓ de 27 d'octubre de 2005, de la Direcció General de Justícia de la Conselleria de Justícia i Administracions Públiques, per la qual es convoquen a concurs de trasllat places vacants, i de nova creació, entre funcionaris del cos de Gestió Processal i Administrativa, Tramitació Processal i Administrativa i Auxili Judicial de l'administració de Justícia a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5134

Data del DOGV
:   14-11-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/12514


Data del document
:   27-10-2005

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 27 d'octubre de 2005, de la Direcció General de Justícia de la Conselleria de Justícia i Administracions Públiques, per la qual es convoquen a concurs de trasllat places vacants, i de nova creació, entre funcionaris del cos de Gestió Processal i Administrativa, Tramitació Processal i Administrativa i Auxili Judicial de l'administració de Justícia a la Comunitat Valenciana. [2005/X12495]
  
Estant vacants, en l'administració de Justícia, llocs de treball dels Cossos de Gestió Processal i Administrativa, Tramitació Processal i Administrativa i Auxili Judicial, dotats pressupostàriament, n'escau la convocatòria en concurs de trasllat, de conformitat amb el que estableix la disposició transitòria sisena de la Llei Orgànica 19/2003, de 23 de desembre, de modificació de la Llei Orgànica 6/1985, de l'1 de juliol, del Poder Judicial, i el capítol III del títol IV del Reglament Orgànic dels cossos d'Oficials, Auxiliars i Agents de l'administració de Justícia, aprovat pel Reial Decret 249/1996, de 16 de febrer.
  
Per tot això, aquesta Direcció General de Justícia ha disposat convocar Concurs per a la provisió dels llocs que es relacionen en l'annex I, d'acord amb les bases següents:
  
Primera. Llocs que es poden sol·licitar
  
1. Podran prendre part en el present Concurs, i sol·licitar les vacants de llocs de treball dels cossos de Gestió Processal i Administrativa, Tramitació Processal i Administrativa i Auxili Judicial de l'administració de Justícia, els funcionaris pertanyent a aquests cossos, siga quina en siga la situació administrativa, llevat dels suspensos que no hagueren finalitzat el període de suspensió, sempre que reunisquen les condicions per a concursar, segons el que estableix l'article 57 del Reial Decret 249/1996, de 16 de febrer.
  
2. Podran sol·licitar qualsevol de les places incloses en l'annex I, sempre que reunisquen els requisits generals exigits en la data d'acabament del termini de presentació de sol·licituds.
  
Les esmentades vacants s'identificaran pel número d'orde de Convocatòria i amb la única sol·licitud d'un lloc de treball d'un òrgan judicial inclòs en l'annex I, s'entenen demanades totes les vacants del cos existents en aquest òrgan.
  
3. També es podran sol·licitar els llocs que queden vacants en les relacions de llocs de treball de l'administració de Justícia, com a conseqüència de la resolució del present concurs, que s'incorporaran en concepte de resultes a les vacants oferides, llevat que es pretenguen amortitzar davant de projecte de modificació de la plantilla orgànica o reordenació d'efectius d'un centre de treball, en què no s'anunciarà cap resulta corresponent al cos de què es tracte.
  
Els llocs de treball han d'identificar-se pel número d'orde de Convocatòria, i amb la sol·licitud d'un lloc de treball d'un òrgan judicial, s'entenen peticions totes les vacants del cos existents en aquest òrgan. Quan es desitge sol·licitar un lloc de treball a resultes que ja estiga inclòs en l'annex I com a vacant, bastarà amb que aquest aparega acompanyat d'un asterisc, perquè s'entenga sol·licitat com a vacant i com a resulta en l'orde de preferència indicat.
  
Per tal que els possibles sol·licitants puguen exercir el dret que se'ls reconeix, de sol·licitar les resultes produïdes per la resolució del Concurs, des de la data de publicació d'aquesta resolució i durant el període de presentació de sol·licituds, s'exposarà en la pàgina web de la Conselleria de Justícia i Administracions Públiques (www.cjap.gva.es), als taulers d'anuncis de la Direcció General de Justícia, carrer Historiador Chabàs, núm. 2, de València; Rambla Méndez Núñez, núm. 41- 2a planta d'Alacant, i carrer Major, núm. 76 de Castelló, i, a través d'aquestes, a les seus dels tribunals superiors de Justícia i audiències provincials, la següent documentació, que permeta identificar i sol·licitar adequadament els llocs:
  
- Relació de llocs de treball de l'administració de Justícia, de la mateixa naturalesa que els convocats, que poden sol·licitar-se amb indicació del número d'orde dels llocs en dubte.
  
4. En l'annex I, que recull les places vacants, s'inclou un lloc pertanyent al cos d'auxili judicial destinat al Servei Comú d'Actes de Comunicació de València, que té assignat horari de vesprada.
  
5. Les sigles V.S.M., que figuren en determinades places, signifiquen que aquests òrgans judicials compatibilitzaran les seues funcions corresponents a l'orde civil i penal amb la matèria relativa a la violència sobre la dona, segons Acord de 22 de juny de 2005, del Ple del Consell General del Poder Judicial (BOE 28-6-2005).
  
Segona. Requisits i condicions de participació
  
1. Els funcionaris dels cossos de gestió PA, tramitació PA i Auxili Judicial de l'administració de Justícia només podran participar si, en la data d'acabament del termini de presentació d'instàncies, ha transcorregut un any des del nomenament en el seu actual lloc de treball definitiu (articl. 57.c, del Reial Decret 249/1996), llevat d'aquells funcionaris que hagueren obtingut destinació en els concursos de trasllats anunciats en els anys 2004 o 2005, els quals no podran participar en el present Concurs si no han transcorregut els terminis establits en l'art. 529.3 de la Llei Orgànica 19/2003, de 23 de desembre, de modificació de la Llei Orgànica 6/1985, de l'1 de juliol, del Poder Judicial.
  
2. Els funcionaris en servei actiu, amb adscripció provisional, estaran obligats a participar en el present Concurs.
  
En el cas que no obtingueren destinació en concurs, se'ls atribuirà l'exercici provisional d'un lloc corresponent al seu cos.
  
3. Els funcionaris que es troben en les situacions d'excedència voluntària, establides en l'article 506, lletres e) i f), de la Llei Orgànica 19/2003, de 23 de desembre, de modificació de la Llei Orgànica 6/1985, de l'1 de juliol, del Poder Judicial (per interés particular i per agrupació familiar), només podran participar en el Concurs si en la data d'acabament del termini de presentació de sol·licituds han transcorregut 2 anys, com a mínim, des que van ser declarats en dita situació.
  
4. Els funcionaris en situació d'excedència per a l'atenció de fills, només podran concursar si ha transcorregut 1 any des del nomenament en la seu última destinació definitiva.
  
5. Els excedents forçosos, els suspensos definitius que hagueren perdut el seu lloc de treball i els excedents voluntaris per prestació de serveis en el sector públic, gaudiran, per aquest orde, la primera vegada que s'anuncie a concurs vacant del cos en la mateixa localitat on servien, quan es va produir el seu cessament en el servei actiu, de dret preferent per a ocupar-la (article 44.3 del Reglament Orgànic).
  
6. Regulació del dret de preferència establit en l'article 44.3) del Reglament Orgànic. Atés que la preferència estén els seus efectes a totes les places d'una localitat determinada, per a exercir aquest dret caldrà sol·licitar totes les vacants que s'oferisquen a la localitat, per a la qual s'exerceix la preferència, i agrupar aquestes peticions en els primers números d'orde de preferència de la sol·licitud, i haurà d'ordenar, tot seguit, la resta dels llocs demanats sense preferència. Igualment, hauran de sol·licitar-lo en la seua instància i especificar la província o municipi de l'última destinació exercida en propietat i de forma definitiva, en l'apartat P-1 del model V-2 o V-3, segons siga procedent, i aportar fotocòpies acarades dels documents acreditatius de l'esmentada preferència.
  
No es tindrà en compte la preferència: si no sol·licita tots els llocs de treball de la localitat de què es tracte en els primers números d'orde de preferència de la sol·licitud; si no especifica que desitja acollir-se a la preferència en la instància en l'apartat corresponent, i si no aporta fotocòpies acarades dels documents esmentats en el paràgraf anterior.
  
7. No podrà adjudicar-se als funcionaris un lloc de treball corresponent al mateix centre on es troben destinats, amb l'excepció prevista en l'art. 52.c) del Reial Decret 249/1996, de 16 de febrer, en regular la reordenació d'efectius.
  
8. El funcionari, el lloc de treball del qual li haja sigut adjudicat de forma forçosa, per motiu de reordenació d'efectius prevista en l'art. 52 del Reglament Orgànic, podrà participar en els concursos de trasllat, encara quan no haguera transcorregut el termini d'un any que exigeix l'article 57, paràgraf c) del Reglament Orgànic. També tindran dret preferent, per una sola vegada, per a obtindre un altre lloc de treball del mateix centre amb ocasió de concurs ordinari en què s'oferisca i hauran de prendre part en aquest.
  
Per a poder exercir dit dret haurà d'ajustar-se a les especificacions següents:
  
Sol·licitar en els primers llocs d'orde de preferència de la sol·licitud aquells llocs de treball pertanyents al centre de treball per al qual desitja acollir-se a l'esmentada preferència.
  
Indicar en el model d'instància V-3, en l'apartat P-1, el centre de treball i localitat per la qual desitja acollir-se a la preferència.
  
Aportar fotocòpia acarada del seu nomenament amb caràcter forçós,per al centre de treball i localitat indicats en l'apartat P-1.
  
En el cas que no seguisca les instruccions especificades en els tres paràgrafs anteriors perdrà, per al present Concurs, el dret preferent que li reconeix l'esmentat article 52.c).
  
Tercera. Barems
  
L'avaluació de mèrits per a l'adjudicació dels llocs de treball es farà d'acord amb el barem establit per a avaluar l'antiguitat i el coneixement del valencià i els coneixements informàtics, en aquelles places per a les quals així s'establisca, i s'haurà d'acompanyar la sol·licitud de fotocòpies acarades dels coneixements del valencià i dels coneixements informàtics, i aquests no s'avaluaran si no s'hi adjunten degudament acarats.
  
1. Antiguitat. Pels serveis efectius en el cos s'atorgarà 1 punt per cada any complet de serveis, i es computaran proporcionalment els períodes inferiors (0,0027777 per dia, i s'establiran els mesos com de 30 dies). Aquests serveis es computaran fins al dia de finalització del termini de presentació d'instàncies.
  
2. Coneixement oral i escrit del valencià. Per a la provisió dels llocs de treball, ubicats al territori de la Comunitat Valenciana, el coneixement del valencià serà avaluat de la següent forma, en els termes de la disposició addicional 2a del Reial Decret 249/1996, de 16 de febrer:
  
a) Certificat de grau elemental, oral i escrit: dos punts
  
b) Certificat de grau mitjà, oral i escrit: quatre punts
  
c) Certificat de grau superior, oral i escrit: sis punts
  
Per a avaluar aquests coneixements caldrà aportar certificat expedit per la Junta Qualificadora de Coneixements de Valencià, o títol homologat segons l'Orde de 16 d'agost de 1994, de la Conselleria d'Educació i Ciència, modificada per l'Orde de 22 de desembre de 1995, de la Conselleria de Cultura, Educació i Ciència, sobre certificats de coneixement de valencià.
  
3. Coneixements informàtics
  
En les places a proveir, que comporten especials coneixements informàtics i que així s'assenyalen en les relacions de places a sol·licitar, tant de l'annex com de resultes, als qui acrediten, mitjançant fotocòpia acarada, certificat oficial d'aquests coneixements, se'ls atorgarà fins a 6 punts, a més de l'antiguitat o dels punts obtinguts pel coneixement del valencià, de conformitat amb el que estableix l'apartat 10 de l'article 54 del Reial Decret 249/1996, de 16 de febrer. Amb aquesta finalitat, es tindran en compte els criteris següents:
  
1r. NIVELL 1: certificats oficials d'assistència i/o aprofitament de cursos d'Informàtica, expedits pel Ministeri d'Educació i Cultura, Ministeri per a les Administracions Públiques, Ministeri de Treball i Assumptes Socials, comunitats autònomes sense competències transferides i centres homologats i/o reconeguts, 0,50 punts per curs, amb un màxim de dos punts.
  
2n. NIVELL 2: certificats oficials d'assistència i/o aprofitament de cursos d'Informàtica, expedits pel Ministeri de Justícia i departaments de Justícia de les comunitats autònomes amb competència en matèria de gestió de personal al servei de l'administració de Justícia i centres homologats i/o reconeguts, amb una duració fins a 100 hores lectives, tres punts.
  
3r. NIVELL 3: certificats oficials d'assistència i/o aprofitament de cursos d'Informàtica, expedits pel Ministeri de Justícia i departaments de Justícia de les comunitats autònomes, amb competència en matèria de gestió de personal al servei de l'administració de Justícia i centres homologats i/o reconeguts, amb una duració de més de 100 hores lectives, quatre punts.
  
4t. NIVELL 4: títols de formació professional II o III grau, especialitat Informàtica, diplomatura en Informàtica, cinc punts.
  
5è. NIVELL 5: llicenciatura en Informàtica, sis punts.
  
Aquests criteris no tindran caràcter acumulatiu. En el cas que el funcionari al·legue coneixements informàtics aplicables a dos o més criteris, es considerarà únicament aquell que li atorgue major puntuació, i en cas de no constar les hores del curs impartit pel Ministeri de Justícia o comunitat autònoma, amb competència en gestió de personal al servei de l'administració de Justícia, es considerarà del valor dels assenyalats en el punt 2n d'aquesta classificació.
  
Quarta. Models i terminis de presentació de sol·licituds
  
1. Els funcionaris destinats en jutjats o tribunals de la Comunitat Valenciana, així com els qui es troben en situació de serveis especials i excedents per atenció de fill, que tenen reservat el seu lloc de treball, i que estiguen interessats en les places que s'ofereixen en aquest Concurs, presentaran la seua sol·licitud ajustada a model V-1, i prestaran especial atenció a omplir tots els apartats que se li exigisquen, publicat com a annex II d'aquesta resolució, en el termini de 10 dies naturals, següents al de la publicació de la present Convocatòria en el Boletín Oficial del Estado, adreçada a la directora general de Justícia, als registres ubicats a les seus següents:
  
DIRECCIÓ GENERAL DE JUSTÍCIA
  
C/ HISTORIADOR CHABÀS, núm. 2
  
46040 VALÈNCIA
  
DIRECCIÓ GENERAL DE JUSTÍCIA
  
RAMBLA MÉNDEZ NÚÑEZ, NÚM. 41- 2a PLANTA
  
03881 ALACANT
  
DIRECCIÓ GENERAL DE JUSTÍCIA
  
C/ MAJOR, NÚM. 76
  
12690 CASTELLÓ DE LA PLANA
  
Els funcionaris destinats en jutjats o tribunals de la resta de comunitats autònomes i territori nacional, sense competències transferides, interessats en les places que s'ofereixen en aquest concurs, presentaran la seua sol·licitud al Departament de Justícia de la Comunitat Autònoma de l'actual destinació o davant del Ministeri de Justícia.
  
2. Els funcionaris destinats en llocs de les relacions de llocs de treball d'altres cossos de l'administració de justícia o d'altres administracions, que es troben en excedència voluntària per prestació de serveis en el sector públic en els cossos de Gestió PA, tramitació PA i auxili judicial, que desitgen sol·licitar places oferides en el present Concurs, en la seua qualitat de funcionaris pertanyents a aquests cossos, utilitzaran el model V-2, i prestaran especial atenció a omplir tots els apartats que se li exigisquen, publicat com a annex II d'aquesta resolució, en el termini de 10 dies naturals següents a la publicació d'aquesta resolució en el Boletín Oficial del Estado, dirigit a la directora general de Justícia, als registres ubicats a les seus següents: Direcció General de Justícia, carrer Historiador Chabàs, núm. 2 de València; Rambla Méndez Núñez, núm. 41, 2a planta d'Alacant i carrer Major, núm. 76 de Castelló de la Plana.
  
3. La resta de sol·licitants que desitgen participar en el present Concurs, com els excedents forçosos, encara que tingueren una destinació provisional; els suspensos definitius, que hagueren perdut el seu lloc de treball; els participants amb destinació provisional per haver reingressat al servei actiu, així com la resta d'excedents voluntaris, per agrupació familiar o per interés particular, o els adscrits forçosos per motiu de reordenació d'efectius prevista en l'art. 52. c) del Reglament Orgànic, utilitzaran el model V-3, i prestaran especial atenció a emplenar tots els apartats que se li exigisquen, publicat com a annex II d'aquesta resolució, en el termini de 10 dies naturals següents al de la publicació d'aquesta resolució en el Boletín Oficial del Estado, dirigit a l'adreça següent:
  
Direcció General de Justícia, als registres ubicats al carrer Historiador Chabàs, núm. 2, de València; Rambla Méndez Núñez, núm. 41-2a planta, d'Alacant, i carrer Major, núm. 76, de Castelló de la Plana.
  
4. Les sol·licituds podran trametre's també en la forma prevista en l'article 38 de la Llei de Règim Jurídic de les Administracions Públiques i del Procediment Administratiu Comú.
  
Les que es presenten a les oficines de correus s'enviaran en qualsevol de les dues modalitats següents:
  
a) Per correu ordinari, i en aquest cas, haurà de tindre entrada als registres indicats en la base quarta, abans de la data d'acabament del termini de presentació d'instàncies.
  
b) Per correu certificat, i en aquest supòsit es presentaran a les oficines de Correus en sobre obert, per a ser datades i segellades pel funcionari de Correus abans de ser trameses. Els participants en el Concurs hauran de trametre la instància que continga el segell de l'oficina de Correus, sense que puga admetre's, passat el termini de presentació d'instàncies, aquella que no complisca l'esmentat requisit, encara que posteriorment es poguera acreditar aquest aspecte.
  
5. Els excedents voluntaris, per interés particular, acompanyaran la seua sol·licitud amb la declaració de no haver sigut separats de qualsevol de les administracions públiques.
  
6. La sol·licitud per a prendre part en aquest Concurs serà única per a cada funcionari participant, encara que se sol·liciten places radicades a l'àmbit territorial del Ministeri de Justícia o radicades en altres comunitats autònomes i que, per tant, figuren en les convocatòries que simultàniament a aquesta realitzen els governs autònoms i es publiquen en els butlletins oficials corresponents.
  
De la mateixa manera, mitjançant una única instància, hauran d'optar per participar des del cos en què el funcionari es trobe en actiu, o reingressar al servei actiu en un altre cos de què formen part com a excedents. En cas de presentar dues instàncies en què sol·liciten destinacions en dos cossos distints, seran anul·lades les dues sol·licituds, i quedarà, per tant, el funcionari, exclòs de la participació en el Concurs.
  
7. En resultar irrenunciables les destinacions definitives obtingudes a instància del funcionari, en cas d'obtindre un lloc de treball el reingressat al servei, mitjançant concurs de trasllat, quedarà automàticament en excedència en el cos en què es trobava en actiu, per la qual cosa la seua destinació actual s'oferirà com a plaça vacant en concepte de resultes.
  
8. La sol·licitud formulada serà vinculant per al peticionari, una vegada transcorregut el període de presentació d'instàncies, i no serà possible modificar-la.
  
No obstant això, es podrà renunciar a la participació en el concurs en qualsevol moment abans de la finalització del termini de presentació d'al·legacions, a la resolució provisional del concurs.
  
9. Els excedents forçosos adscrits provisionalment, que no participen en aquest concurs, se'ls adjudicarà amb caràcter definitiu un lloc de treball en el mateix municipi, província o comunitat autònoma del veïnat del funcionari.
  
Cinquena. Peticions condicionades
  
En el cas d'estar interessats en les vacants que s'anuncien per a un mateix municipi, partit judicial o província, dos funcionaris pertanyents als cossos de gestió PA, tramitació PA i Auxili Judicial, podran condicionar la seua petició al fet que ambdós obtinguen destinació en la mateixa província, i s'entendran, en cas contrari, anul·lades les peticions condicionades efectuades per ambdós. Els funcionaris, que s'acullen a aquesta petició condicional, hauran de concretar-ho en la seua instància i acompanyar fotocòpia de la petició de l'altre funcionari.
  
En el cas que no s'aporte la fotocòpia de la instància del 2n concursant, s'entendrà anul·lada la petició condicionada efectuada per ambdós.
  
Els funcionaris que s'acullen a aquesta base, hauran d'agrupar els llocs que condicionen en els primers números d'orde de preferència de la sol·licitud, i posar la resta dels no-condicionats tot seguit.
  
Sisena. Tramitació
  
El Servei de Recursos Humans de la Direcció General de Justícia, de la Conselleria de Justícia i Administracions Públiques, efectuarà la baremació de totes les sol·licituds de participació en el present Concurs que hagen tingut entrada dins del termini, basant-se en les dades que figuren en les esmentades sol·licituds.
  
En el Diari Oficial de la Generalitat Valenciana i en el Boletín Oficial del Estado s'anunciaran els llocs on estaran a disposició de les persones interessades els annexos III de tots els participants, que contindran la baremació i la destinació provisionalment adjudicada.
  
Els funcionaris interessats expressaran, en el termini de 10 dies naturals, la seua disconformitat amb les dades que hi ha en l'annex III, i sol·licitaran la seua correcció, per a la qual cosa hauran d'aportar en aquest termini la prova documental oportuna i fotocòpia segellada de la instància que van presentar en el seu dia, tot això d'acord amb el que estableix l'art. 71.1 de la Llei de Règim Jurídic de les Administracions Públiques i del Procediment Administratiu Comú, segons el model d'al·legacions que figura en l'annex IV.
  
Si no es reclama en el termini establit, s'entendrà que mostra la seua conformitat i acceptació de les dades contingudes, de la seua baremació i la destinació provisionalment adjudicada.
  
En tractar-se d'un concurs a resultes, les destinacions provisionalment adjudicades poden tenir modificacions en la resolució definitiva, com a conseqüència dels errors que puguen produir-se en la baremació o gravació de les instàncies. En tot cas, les destinacions assignades provisionalment no suposen cap dret o l'expectativa de dret respecte a la resolució definitiva del concurs.
  
Setena. Adjudicacions
  
1. L'orde de prioritat per a l'adjudicació dels llocs de treball estarà donat per la puntuació total obtinguda, segons el barem de la base tercera.
  
2. En cas d'empat en la puntuació total, s'acudirà per a dirimir-lo a l'orde escalafonal del funcionari.
  
Vuitena. Caràcter de les destinacions adjudicades
  
1. Els trasllats que es deriven de la resolució del present Concurs tindran la consideració de voluntaris, als efectes previstos en el Reial Decret 462/2002, de 24 de maig, sobre indemnitzacions per raó del servei.
  
2. Les destinacions adjudicades de forma definitiva seran irrenunciables.
  
Novena. Resolució i termini possessori
  
1. La present Convocatòria es resoldrà definitivament per resolució de la directora general de Justícia, de forma coordinada amb el Ministeri de Justícia i amb els òrgans competents de les comunitats autònomes, que hagen convocat els seus respectius concursos.
  
2. La resolució expressarà el lloc d'origen de les persones interessades, a què s'adjudique destinació i la seua localitat, així com la situació administrativa, si aquesta és diferent de la d'actiu, i el lloc adjudicat a cada funcionari, amb referència al centre de treball i localitat.
  
3. Les resolucions del Concurs, podran separar-se per cossos, per tal que el cessament dels funcionaris concursants puguen ser escalonats en el temps, si l'administració considera que la seua acumulació en una mateixa data poguera ser perjudicial per al servei públic.
  
4. El termini per a prendre possessió de la nova destinació obtinguda serà de deu dies naturals, si hi ha canvi de localitat, però quan tinga lloc dins de la mateixa població, haurà d'efectuar-se en els tres dies naturals següents al cessament.
  
5. El termini per a la presa de possessió començarà a comptar-se a partir del dia següent al cessament.
  
6. Si la resolució comporta reingrés al servei actiu, el termini de presa de possessió haurà de computar-se des de la publicació de la resolució del concurs en el Boletín Oficial del Estado.
  
En el cas que els funcionaris reingressats mitjançant el present Concurs, i que es troben en actiu en un altre cos i no volgueren que s'interrompera la seua relació de servei amb l'administració, atesa la necessitat de comptar amb el temps indispensable per a efectuar la presa de possessió, podran sol·licitar, al president, jutge, fiscal o cap de l'organisme de l'actual destinació, un permís retribuït d'un dia si no hi ha canvi de localitat, o de dos, en cas contrari, llevat d'aquells casos que hagen de desplaçar-se a Canàries, Illes Balears o Ceuta i Melilla, i en aquest cas, el permís podrà ser fins a tres dies (article 66.1.g del Reglament Orgànic) i es considerarà que cessen en l'antiga destinació amb la data immediatament anterior a la de la seua possessió en la nova plaça de reingrés.
  
7. Si no s'aconsegueix la simultaneïtat de publicació de la resolució amb el Diari Oficial de la Generalitat Valenciana, els terminis es computaran des de l'endemà de la publicació en el Boletín Oficial del Estado.
  
8. El còmput dels terminis possessoris s'iniciarà quan finalitzen els permisos o llicències que es troben gaudint els funcionaris (article 75 del Reglament Orgànic), llevat que per circumstàncies excepcionals, degudament motivades, se suspenga o revoque el seu gaudi.
  
9. El qui sense justa causa deixe de prendre possessió, s'entendrà que renuncia al càrrec i a formar part del cos.
  
Deu. Recursos
  
Contra la present Resolució, que posa fi a la via administrativa, podrà interposar-se recurs contenciós administratiu davant els jutjats contenciosos administratius de València, en un termini de dos mesos, comptadors des de l'endemà de la publicació, conforme el que disposen els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici de la interposició de recurs potestatiu de reposició, davant la Direcció General de Justícia, en el termini d'un mes, comptador a partir de l'endemà de la publicació, conforme el que disposen els articles 116 i 117 de la Llei 4/1999, de 13 de gener, de Modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.